# ΕΛΛΗΝΙΚΗ ΔΗΜΟΚΡΑΤΙΑ

## ΥΠΟΥΡΓΕΙΟ ΥΓΕΙΑΣ & ΚΟΙΝ .ΑΛΛΗΛΕΓΓΥΗΣ

## Ψ.Ν.Α. «ΔΡΟΜΟΚΑΪΤΕΙΟ» Ν.Π.Δ.Δ.

## ΙΕΡΑ ΟΔΟΣ 343,124 61

ΤΜΗΜΑ: ΟΙΚΟΝΟΜΙΚΟΥ ΧΑΪΔΑΡΙ 19 Απριλίου 2013

## ΓΡΑΦΕΙΟ ΠΡΟΜΗΘΕΙΩΝ

ΤΗΛ: 213 2046170-171

## ΑΡΜΟΔΙΟΣ : ΚΩΝ/ΝΟΣ ΚΩΣΤΟΠΟΥΛΟΣ

## ΑΡ. ΠΡΩΤ. 5001/709665

## ΔΙΑΓΩΝΙΣΜΟΣ ΜΕ ΔΙΑΔΙΚΑΣΙΕΣ ΑΠΕΥΘΕΙΑΣ ΑΝΑΘΕΣΗ ΚΑΙ ΣΥΛΛΟΓΗ ΓΡΑΠΤΩΝ ΣΦΡΑΓΙΣΜΕΝΩΝ ΠΡΟΣΦΟΡΩΝ ΠΡΟΫΠΟΛΟΓΙΣΘΕΙΣΑΣ ΔΑΠΑΝΗΣ

**ΕΙΚΟΣΙ ΤΕΣΣΕΡΙΣ ΧΙΛΙΑΔΕΣ ΠΕΝΤΑΚΟΣΙΑ ΕΝΕΝΗΝΤΑ ΕΝΝΕΑ (24.599,00) ΕΥΡΩ, ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.**

**ΑΡΙΘΜΟΣ ΔΕΣΜΕΥΣΗΣ ΠΙΣΤΩΣΗΣ ΑΔΑ : ΒΕΑΜ469Η27 - 2ΦΟ**

**ΘΕΜΑ: «ΔΙΑΓΩΝΙΣΜΟΣ ΓΙΑ ΤΗΝ ΕΓΚΑΤΑΣΤΑΣΗ ΣΥΣΤΗΜΑΤΟΣ ΠΥΡΑΝΙΧΝΕΥΣΗΣ ΣΤΟ ΝΟΣΗΛΕΥΤΙΚΟ ΤΜΗΜΑ “ΓΕΜΕΛΕΙΟ” & ΕΓΚΑΤΑΣΤΑΣΗ ΣΥΣΤΗΜΑΤΩΝ ΠΥΡΑΣΦΑΛΕΙΑΣ ΣΤΑ ΚΤΙΡΙΑ , ΒΕΛΕΝΤΖΕΙΟ – ΒΕΛΙΣΣΑΡΕΙΟ – ΑΓΙΑ ΜΑΡΚΕΛΛΑ - ΚΟΥΝΤΟΥΡΙΩΤΕΙΟ ΚΑΙ ΕΛΛΗΝΩΝ ΑΜΕΡΙΚΗΣ ».**

**ΔΙΑΚΗΡΥΞΗ**

Έχοντας υπόψη:

1. **Τις διατάξεις του Ν. 2286/95 (φεκ 19/Α/95) “Προμήθειες του Δημοσίου τομέα και ρυθμίσεις συναφών θεμάτων”**
2. **Τις διατάξεις του Π.Δ. 118/07 ΚΑΙ Π.Δ. 60/2007**
3. **Τις διατάξεις του Οργανισμού του Ψ.Ν.Α. «ΔΡΟΜΟΚΑΪΤΕΙΟ» (ΦΕΚ 386/Β/25-5-89).**
4. **Την Απόφαση με αριθμό 2129/15-03-2012 Συνεδρίασης του Δ.Σ. Του Νοσοκομείου**

**6. Την Απόφαση με αριθμό 2131/26-04-2012 Συνεδρίασης του Δ.Σ. Του Νοσοκομείου**

* 1. **Τις διατάξεις της παραγρ. 11 άρθρο 27, Ν. 3867/2010**

**ΠΡΟΚΗΡΥΣΣΟΥΜΕ**

Διαγωνισμό, με απευθείας ανάθεση με σφραγισμένες προσφορές, με κριτήριο κατακύρωσης τη **ΧΑΜΗΛΟΤΕΡΗ ΤΙΜΗ,** για την εγκατάσταση συστήματος πυρανίχνευσης στο Νοσηλευτικό Τμήμα “ΓΕΜΕΛΕΙΟ” & εγκατάσταση συστημάτων πυρασφάλειας στα κτίρια “ΒΕΛΕΝΤΖΕΙΟ, ΒΕΛΙΣΣΑΡΕΙΟ, ΑΓΙΑ ΜΑΡΚΕΛΛΑ, ΚΟΥΝΤΟΥΡΙΩΤΕΙΟ ΚΑΙ ΕΛΛΗΝΩΝ ΑΜΕΡΙΚΗΣ” , **προϋπολογισμού είκοσι τέσσερις χιλιάδες πεντακόσια ενενήντα εννέα (24.599,00) ευρώ συμπεριλαμβανομένου ΦΠΑ**, όπως αναλυτικά αναφέρονται στο **ΠΑΡΑΡΤΗΜΑ Α’ και ΠΑΡΑΡΤΗΜΑ Β΄** που αποτελεί αναπόσπαστο μέρος της διακήρυξης αυτής.

**ΤΟΠΟΣ- ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ**

|  |  |  |  |
| --- | --- | --- | --- |
| **ΤΟΠΟΣ**  **ΔΙΑΓΩΝΙΣΜΟΥ** | **ΗΜΕΡΟΜΗΝΙΑ**  **ΔΙΑΓΩΝΙΣΜΟΥ** | **ΗΜΕΡΑ** | **ΩΡΑ** |
| **Ψ.Ν.Α. «ΔΡΟΜΟΚΑΪΤΕΙΟ» ΙΕΡΑ ΟΔΟΣ 343 ΧΑΪΔΑΡΙ** | **10 ΜΑΪΟΥ 2013** | **ΠΑΡΑΣΚΕΥΗ** | **10:00 π.μ.** |

**Προσφορές θα κατατίθενται μέχρι και την παραμονή της παραπάνω ημερομηνίας δηλαδή την**

**9η ΜΑΪΟΥ 2013 ημέρα ΠΕΜΠΤΗ και ώρα 13:30 .**

Η αποσφράγιση των προσφορών γίνεται Δημόσια, σύμφωνα με τις διατάξεις του Π.Δ. 118/07.και με τους παρακάτω βασικούς και ουσιώδεις όρους:

**ΑΡΘΡΟ 1Ο**

**Οι συμμετέχοντες στο διαγωνισμό πρέπει να καταθέσουν** :

**1)** Κλειστή έγγραφη προσφορά, καθαρογραμμένη και συνταγμένη στην Ελληνική γλώσσα. Εάν στη προσφορά υπάρχει οποιαδήποτε προσθήκη ή διόρθωση, πρέπει αυτή να είναι μονογραμμένη από τον προσφέροντα. Οι προσφορές θα κατατεθούν στο Τμήμα Γραμματείας και θα πρωτοκολληθούν.

**2)** Υπεύθυνη δήλωση του Νόμιμου Εκπροσώπου, σύμφωνα με την παρ. 4 του άρθρου 8 του Ν. 1599/1986, όπως εκάστοτε ισχύει, **με θεώρηση γνησίου υπογραφής**, στην οποία θα δηλώνεται ρητά ότι :

**α)** δεν έχουν αποκλειστεί από άλλους διαγωνισμούς του Δημοσίου ή Ν.Π.Δ.Δ., δεν έχουν υποπέσει σε σοβαρό παράπτωμα, κατά την άσκηση της επαγγελματικής τους δραστηριότητας, και γενικά η επιχείρησή τους δεν υπόκειται σε τυχόν νομικούς περιορισμούς λειτουργίας και είναι συνεπής στην εκπλήρωση, τόσο των συμβατικών της υποχρεώσεων, όσο και των υποχρεώσεών της, εν γένει προς τον Δημόσιο τομέα **β)** η προσφορά συντάχθηκε σύμφωνα με τους όρους της παρούσας προκήρυξης, της οποίας έλαβε γνώση και ότι τους αποδέχεται πλήρως και ανεπιφύλακτα **γ)** η προσφορά ισχύει για **εκατόν είκοσι μέρες** **(120)** ημέρες τουλάχιστον, από την επόμενη της ημερομηνίας διενέργειας του διαγωνισμού.

**ΑΡΘΡΟ 2Ο**

Στο διαγωνισμό γίνονται δεκτές επιχειρήσεις που ασκούν εμπορικό , βιομηχανικό και βιοτεχνικό επάγγελμα στην Ελλάδα ή στο Εξωτερικό . Να είναι εγγεγραμμένες στο οικείο Επιμελητήριο. Στον ανάδοχο που θα κατακυρωθεί ο Διαγωνισμός, θα προσκομίσει πιστοποιητικό από το οικείο επιμελητήριο που είναι εγγεγραμμένος με ημερομηνία έκδοσης όχι προγενέστερη των τριών (3) μηνών από την ημερομηνία διενέργειας του Διαγωνισμού.

**ΑΡΘΡΟ 3Ο**

Η τιμή θα δοθεί για το σύνολο της εγκατάστασης για τα πέντε (5) κτίρια με τις παρεχόμενες υπηρεσίες και για τα υλικά που αναγκαία θα χρειαστούν σύμφωνα πάντα με τα παραρτήματα Α και Β της Διακήρυξης. Ωστόσο η συνολική δαπάνη θα αναλύεται χωριστά σε ότι αφορά τα υλικά στο σύνολό τους και χωριστά την εργασία εγκατάστασης στο σύνολο της και θα αναλύεται ως εξής:

α) Καθαρή τιμή μονάδας σε Ευρώ (χωρίς ΦΠΑ)

β) Επιβάρυνση με ΦΠΑ (Συντελεστής)

γ) Σύνολο τιμής συμπεριλαμβανομένου ΦΠΑ.

**ΑΡΘΡΟ 4Ο**

Στον προμηθευτή στον οποίο θα κατακυρωθεί η ανωτέρω υπηρεσία, αποστέλλεται σχετική ανακοίνωση. Μέσα σε χρονικό διάστημα δέκα (10) ημερών από την κοινοποίηση της ανακοίνωσης, ο προμηθευτής υποχρεούται να προσέλθει στην υπηρεσία μας για την υπογραφή της σχετικής σύμβασης. Εάν δεν προσέλθει να υπογράψει τη σχετική σύμβαση μέσα στην συμφωνηθείσα προθεσμία, κηρύσσεται υποχρεωτικά έκπτωτος από την κατακύρωση ή ανάθεση που έγινε στο όνομά του και από κάθε δικαίωμα που απορρέει απ΄ αυτή με απόφαση του αρμοδίου για τη διοίκηση του φορέα συλλογικού οργάνου, ύστερα από γνωμοδότηση του αρμοδίου οργάνου.

**ΑΡΘΡΟ 5Ο**

ΧΡΟΝΟΣ ΠΑΡΑΔΟΣΗΣ **:** Η παραπάνω εγκατάσταση θα παραδοθεί σε πλήρη λειτουργία σύμφωνα με τα σχέδια και τις υποδείξεις που θα δοθούν από την Τεχνική Υπηρεσία του Νοσοκομείου. Ο Ανάδοχος στον οποίο θα κατακυρωθεί ο Διαγωνισμός θα πρέπει να περαιώσει το σύνολο των εργασιών του έργου εντός είκοσι (20) ημερών από την υπογραφή της Σύμβασης.

**ΑΡΘΡΟ 6Ο**

Η εξόφληση των τιμολογίων του προμηθευτή θα γίνει με τακτικό χρηματικό ένταλμα, το οποίο θεωρείται από την αρμόδια υπηρεσία της Παρέδρου του Ελεγκτικού Συνεδρίου, αφού προηγουμένως αυτός εκπληρώσει όλες τις συμβατικές του υποχρεώσεις.

*Για την έκδοση εντάλματος πληρωμής απαιτούνται:*

***α)Τιμολόγιο του προμηθευτή,***

*β) Πρωτόκολλο οριστικής ποσοτικής και ποιοτικής παραλαβής*

γ) Κάθε άλλο δικαιολογητικό ,που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**ΑΡΘΡΟ 7Ο**

*Τον προμηθευτή βαρύνουν οι παρακάτω κρατήσεις:*

1. Υπέρ του Μ.Τ.Π.Υ. 3% πλέον χαρτοσήμου και Ο.Γ.Α. χαρτοσήμου 2,4% (συνολικά 3,072% επί της καθαρής συμβατικής αξίας).
2. Φόρος εισοδήματος 8% επί της καθαρής συμβατικής αξίας (άρθρο 55 Ν.2238/94).

3. Υπέρ της Ενιαίας Ανεξάρτητης Αρχής Δημοσίων Συμβάσεων 0,1% επί της καθαρής συμβατικής αξίας.

**ΑΡΘΡΟ 8Ο**

Ο προϋπολογισμός της δαπάνης του παραπάνω διαγωνισμού ανέρχεται στο ποσόν των είκοσι τεσσάρων χιλιάδων πεντακοσίων ενενήντα εννέα (24.599,00) ευρώ συμπεριλαμβανομένου Φ.Π.Α.

**ΑΡΘΡΟ 9Ο**

Ότι δεν αναγράφεται στην παρούσα διακήρυξη ρυθμίζεται σύμφωνα με τις διατάξεις του Π.Δ. 118/07 (Κανονισμός Προμηθειών Δημοσίου και Ν.Π.Δ.Δ.).

Το παράρτημα Α και Β (υλικά και Τεχνικές προδιαγραφές) αποτελεί αναπόσπαστο τμήμα της παρούσας διακήρυξης.

**- Ο -**

**ΠΡΟΕΔΡΟΣ**

**ΤΟΥ ΝΟΣΟΚΟΜΕΙΟΥ**

**ΙΣΙΔΩΡΟΣ ΠΡΩΙΟΣ**

ΠΑΡΑΡΤΗΜΑ Α΄

ΤΕΧΝΙΚΗ ΠΕΡΙΓΡΑΦΗ

ΕΓΚΑΤΑΣΤΑΣΗ ΣΥΣΤΗΜΑΤΟΣ ΠΥΡΑΝΙΧΝΕΥΣΗΣ

ΣΤΟ ΝΟΣΗΛΕΥΤΙΚΟ ΤΜΗΜΑ ''ΓΕΜΕΛΕΙΟ''

ΓΕΝΙΚΑ

Η παρούσα τεχνική περιγραφή αφορά τις εργασίες για την εγκατάσταση συστημάτων πυρανίχνευσης στο νοσηλευτικό τμήμα '' Γεμέλειο '' .

Η παραπάνω εγκατάσταση θα παραδοθεί σε πλήρη λειτουργία και θα εκτελεστεί

σύμφωνα με τα σχέδια και τις υποδείξεις που θα δοθούν από την Τεχνική Υπηρεσία του Νοσοκομείου .

Ο ανάδοχος θα πρέπει να περαιώσει το σύνολο των εργασιών του έργου εντός είκοσι ημερολογιακών ημερών από την Υπογραφή της Σύμβασης .

Όλα τα υλικά που θα εγκατασταθούν θα είναι πιστοποιημένα σύμφωνα με τα ευρωπαϊκά πρότυπα και θα φέρουν τη σήμανση C E .

Ο μειοδότης είναι υποχρεωμένος να δώσει δύο χρόνια εγγύηση για την εργασία του

και δύο χρόνια εγγύηση για τα μηχανήματα - υλικά που θα τοποθετήσει .

ΗΛΕΚΤΡΙΚΑ ΔΙΚΤΥΑ

Καλωδιώσεις

Όλες οι καλωδιώσεις θα οδεύσουν μέσα στην ψευδοροφή του κτιρίου εκτός από τα κατεβατά για τις συνδέσεις με τις σειρήνες και τα μπουτόν που θα οδεύσουν μέσα σε κανάλια .

Τα κανάλια καλωδίων θα συνοδεύονται με όλα τα ειδικά εξαρτήματα [καμπύλες ,

συστολές διακλάδωσης , υλικά στήριξης κ .α ]

Η καλωδίωση των ζωνών πυρανιχνευτών και κομβίων ,η καλωδίωση των κυκλωμάτων των σειρήνων και η καλωδίωση των φωτεινών επαναληπτών θα γίνει με εύκαμπτο καλώδιο [ΝΥΛ] με μόνωση από PVC και επένδυση PVC .Αγωγοί από λεπτοπολύκλωνο μαλακό χαλκό .Το καλώδιο παροχής ηλεκτρικού ρεύματος στους πίνακες πυρανίχνευσης θα είναι του ιδίου τύπου .

Η διατομή των καλωδίων των κυκλωμάτων των ζωνών και των σειρήνων θα είναι

2Χ 1,5mm2 και για τα κυκλώματα παροχών των πινάκων θα είναι 3Χ1,5mm2 .

Πίνακας πυρανίχνευσης

Ο πίνακας πυρανίχνευσης θα είναι συμβατικού τύπου και θα πληρεί τις προδιαγραφές πυρασφάλειας ΕΝ 54 μέρος 2 και 4 ή NFPA 72 και θα έχει έγκριση από την Πυροσβεστική Υπηρεσία ή από τον αρμόδιο φορέα της χώρας κατασκευής του .

* Ο πίνακας θα είναι συγκροτημένος εξ' ολοκλήρου από βυσματικές μονάδες [πλακέτες] , έτσι ώστε να είναι εύκολη η μελλοντική επέκτασή του , καθώς επίσης και σε ενδεχόμενη βλάβη με την αντικατάσταση της αντίστοιχης πλακέτας .
* Ενδεικτικός τύπος πίνακα πυρανίχνευσης της ''menvier -univel .

Συγκρότηση των πινάκων

Κάθε πίνακας πυρανίχνευσης θα φέρει :

1. Σύστημα αυτόματης επανάταξης
2. Σύστημα επιτήρησης γραμμών εντοπισμού της βλάβης .
3. Ισάριθμες ενδείξεις ενεργοποίησης των ζωνών κάλυψης .
4. Σύστημα αφέσβεσης φωτεινών επαναληπτών
5. Ηχητικά όργανα συναγερμού [βομβητή]

Ο πίνακας πυρανίχνευσης θα είναι εφοδιασμένος με ενδεικτικές λυχνίες γενικού

συναγερμού πυρκαγιάς [FIRE] καθώς και βλάβης [FAULT] .

Οι ενδεικτικές λυχνίες θα είναι ενσωματωμένες στην πόρτα του πίνακα ελέγχου ή θα είναι ορατές στην πόρτα του πίνακα κλειστή .

Η κάθε ενδεικτική λυχνία θα αφορά μία συγκεκριμένη περιοχή ,ή συσκευή και θα διακρίνεται αυτή από μία μόνιμη αναγνωριστική πινακίδα .

Ο πίνακας θα φέρει τους εξής διακόπτες :

* Διακόπτης σιγής του συστήματος βλάβης και της ενεργοποίησης της λυχνίας βλάβης .
* Διακόπτης σιγής του συστήματος συναγερμού .

Πυρανιχνευτές – Κομβία Αναγγελίας – Φαροσειρήνες Συναγερμού

Γενικά

Οι πυρανιχνευτές θα είναι κατάλληλοι για λειτουργία με τον Πίνακα Πυρανίχνευσης

του συστήματος σε επιτηρούμενο κύκλωμα μη διευθυνσιοδοτούμενο .

Οι πυρανιχνευτές θα τοποθετηθούν σύμφωνα με τις υποδείξεις της Τεχνικής Υπηρεσίας .

Οι πυρανιχνευτές θα τοποθετηθούν στο κάτω μέρος των οροφών ή ψευδοροφών .

Θα είναι σχεδιασμένοι για τοποθέτηση σε βάση , με ανεξάρτητη στήριξη από την καλωδίωση και με ανεξάρτητη βίδα συνδέσεως για κάθε αγωγό .

Κάθε ανιχνευτής θα φέρει ενσωματωμένη ενδεικτική λυχνία που θα ανάβει όταν ενεργοποιηθεί ο ανιχνευτής .

Οι προδιαγραφές των πυρανιχνευτών όλων των τύπων θα είναι σύμφωνες με ΕΝ54.

Πυρανιχνευτές Καπνού.

Οι πυρανιχνευτές του τύπου αυτού θα είναι ''φωτοηλεκτρικοί κατάλληλοι για τοποθέτηση επί της οροφής .

Θα φέρουν κόκκινη ενδεικτική λυχνία LED που θα βρίσκεται στην βάση στην οποία θα ''βυσματώνουν'' .Τα όρια λειτουργίας τους θα είναι από 0 C έως + 50 C και υγρασίας από 0 ;έως 95% .

Η βάση του ανιχνευτή θα συμπεριλαμβάνει και τον ακροδέκτη , κοχλιωτού τύπου, για την σύνδεση των αγωγών .

Πυρανιχνευτές Θερμικοί – θερμοδιαφορικοί

Οι ανιχνευτές αυτού του τύπου θα είναι σύνθετου διεγέρσεως , δηλ .ενεργοποιούνται

όταν ο ρυθμός ανόδου της θερμοκρασίας είναι περίπου 8 – 10 C/min και παράλληλα όταν η θερμοκρασία στον χώρο ανέβει στους 60 C, ανεξάρτητα από τον ρυθμό ανόδου της θερμοκρασίας .

Η βάση του θερμοδιαφορικού ανιχνευτή θα είναι ίδια με αυτή του ανιχνευτή καπνού.

Ο θερμοδιαφορικός ανιχνευτής θα είναι κατάλληλος για τοποθέτηση σε χώρους με θερμοκρασία από -20C έως 45 C. Θα έχουν την δυνατότητα σύνδεσης παράλληλου φωτεινού επαναλήπτη .

Φωτεινοί επαναλήπτες

Οι φωτεινοί επαναλήπτες σε συνεργασία με τους πυρανιχνευτές ,θα τοποθετηθούν εξωτερικά και πάνω από τις πόρτες των χώρων που προστατεύονται , στους χώρους που θα ορίσει η Τεχνική Υπηρεσία .Θα αποτελούνται από πλαστική βάση μικρών διαστάσεων, πάνω στην οποία θα υπάρχει Led που προειδοποιεί ότι εντός του χώρου έχει ενεργοποιηθεί ο αντίστοιχος πυρανιχνευτής .

Κομβία χειροκίνητης αναγγελίας πυρκαγιάς [μπουτόν]

Τα κομβία συναγερμού θα είναι συμβατικού τύπου από κουτί ισχυρού πλαστικού , ,κόκκινου χρώματος με τη λέξη ή το σήμα ''ΦΩΤΙΑ'' με μεγάλα μαύρα γράμματα , με

μηχανική επαναφορά , κατάλληλα για επίτοιχη τοποθέτηση σε ύψος 1,5 μ. από το πάτωμα.

Κάθε κομβίο θα φέρει βιδωτή κλέμεν για τον απαραίτητο αριθμό και μέγεθος των αγωγών

Φαροσειρήνες συναγερμού

Οι φαροσειρήνες για την αναγγελία ηχητικών σημάτων συναγερμού πυρκαγιάς θα είναι τάσεως λειτουργίας 24V DC και θα έχουν ισχύ ήχου τουλάχιστον 90 DB στα 3m .

Οι σειρήνες θα έχουν ήχο δύο τόνων και θα είναι τοποθετημένες μέσα σε ιδιαίτερο

μεταλλικό ή πλαστικό περίβλημα κατάλληλο για επίτοιχη εγκατάσταση .Θα έχουν ενσωματωμένη λυχνία αναλαμπής , για την παροχή εκτός των ηχητικών και οπτικών σημάτων συναγερμού .Η συσκευή θα είναι επίσης εφοδιασμένη με ηλεκτρονική διάταξη για την παροχή της φωτεινής ενέργειας με 80- 90 αναλαμπές το λεπτό .

**Συνολικά θα τοποθετηθούν :**

**Πίνακας πυρανίχνευσης :7 [επτά ] ζωνών τεμ . 1**

**Πυρανιχνευτές Φωτοηλεκτρικοί : τεμ .60**

**Πυρανιχνευτές Θερμοδιαφορικοί :τεμ . 2**

**Μπουτόν: τεμ . 4**

**Φαροσειρήνες :τεμ . 4**

**Φωτεινοί Επαναλήπτες : τεμ . 13**

**Κανάλια Επίτοιχα : μέτρα 20**

**Καλώδιο 2\*1,5 mm2 μέτρα 500**

ΠΑΡΑΡΤΗΜΑ Β΄

**1.ΤΕΧΝΙΚΗ ΠΕΡΙΓΡΑΦΗ**

**1.1ΕΓΚΑΤΑΣΤΑΣΗ ΣΥΣΤΗΜΑΤΩΝ ΠΥΡΑΣΦΑΛΕΙΑΣ**

**ΣΤΑ ΚΤΙΡΙΑ :ΒΕΛΕΝΤΖΕΙΟ -ΒΕΛΙΣΣΑΡΕΙΟ -**

**ΑΓΙΑ ΜΑΡΚΕΛΛΑ -ΚΟΥΝΤΟΥΡΙΩΤΕΙΟ**

**ΚΑΙ ΕΛΛΗΝΩΝ ΑΜΕΡΙΚΗΣ**

**1.1.2 ΓΕΝΙΚΑ**

Η παρούσα τεχνική περιγραφή αφορά τις εργασίες για την εγκατάσταση

συστημάτων πυρασφάλειας στο Νοσοκομείο και ειδικότερα στα κτίρια Βελέντζειο

Βελισσάρειο-Αγία Μαρκέλλα- Ελλήνων Αμερικής και Κουντουριώτειο.

Οι εργασίες αυτές θα αφορούν τις εγκαταστάσεις φωτιστικών ασφαλείας -

φωτιστικών σημάνσεως [ένδειξη συναγερμού ανιχνευτή] -πυρανιχνευτών και

πυροσβεστικών φωλιών.

Ολες οι εγκαταστάσεις θα παραδοθούν σε πλήρη λειτουργία και θα εκτελεστούν σύμφωνα με τα σχέδια και της υποδείξεις που θα δοθούν από την Τεχνική Υπηρεσία .

Όλα τα υλικά που θα εγκατασταθούν θα είναι πιστοποιημένα σύμφωνα με τα

ευρωπαϊκά πρότυπα και θα φέρουν τη σήμανση CE .

Ο μειοδότης είναι υποχρεωμένος να δώσει δύο χρόνια εγγύηση για την εργασία του και δυο χρόνια εγγύηση για τα υλικά που θα τοποθετήσει .

**Εγκαταστάσεις φωτιστικών ασφαλείας**

1] Οι εγκαταστάσεις φωτιστικών ασφαλείας θα περιλαμβάνουν τα φωτιστικά ασφαλείας και τις ανάλογες καλωδιώσεις και μικροϋλικά.

2] Γενικότερα θα χρησιμοποιηθούν φωτιστικά ασφαλείας σε όλα τα δωμάτια των κτιρίων που δε συνδέονται με Η/Ζ στα υπόλοιπα κτίρια θα τοποθετηθούν σε συγκεκριμένα σημεία που θα υποδείξει η Τεχνική Υπηρεσία όπου αυτά δεν έχουν

τοποθετηθεί σε παλαιότερη εγκατάσταση.

**Φωτιστικά σημάνσεως**

1] Οι εγκαταστάσεις των φωτιστικών σήμανσης θα περιλαμβάνουν τα παραπάνω φωτιστικά τις καλωδιώσεις και τα μικροϋλικά που θα απαιτηθούν.

2] Γενικότερα θα χρησιμοποιηθούν φωτιστικά σήμανσης μόνο στα δωμάτια που κλειδώνουν,με σκοπό την προφύλαξη από πυρκαγιά .

**Πυρανιχνευτές**

Η εγκατάσταση των πυρανιχνευτών έχει ήδη τοποθετηθεί από άλλες εργολαβίες και θα χρειασθεί μόνο να προστεθούν ορισμένοι πυρανιχνευτές σε σημεία που χρειάζεται και θα υποδείξει η Τεχνική Υπηρεσία.

**Πυροσβεστικές φωλιές**

Οι εγκαταστάσεις των Πυροσβεστικών φωλιών θα περιλαμβάνουν τα ερμάρια -

τα ακροφύσια -τα λάστιχα και τα διάφορα μικροϋλικά.

Οι σωληνώσεις θα οδεύσουν από τα κοντινότερα σημεία που υπάρχει παροχή νερού.

Γενικότερα θα τοποθετηθούν Π/Φ ανά 20 μέτρα περίπου και τα σημεία εγκατάστασής τους θα είναι οι διάδρομοι ή τα σαλόνια των κτιρίων.

**Υδραυλικά**

Η τροφοδοσία των Π/Φ με νερό θα γίνεται από το δίκτυο ύδρευσης του κάθε κτηρίου.

Ειδικότερα :

**Κουντουριώτειο – Ελλήνων Αμερικής**

Για την τροφοδοσία των Π/Φ θα χρησιμοποιηθεί το υφιστάμενο πυροσβεστικό

δίκτυο το οποίο θα συνδεθεί με το κολεκτέρ διανομής κρύου νερού του κτιρίου [χώρος λεβητοστασίου].

Η γραμμή που θα συνδέει το κολεκτέρ διανομής με το υφιστάμενο πυροσβεστικό δίκτυο θα τροφοδοτεί αποκλειστικά τις Π/Φ και θα είναι ανεξάρτητη από τις άλλες γραμμές υδροδότησης του κτιρίου.

Η νέα γραμμή σε όλο το μήκος της θα είναι ορατή ,θα οδεύει στην οροφή του λεβητοστασίου και στον εξωτερικό τοίχο του κτιρίου σε ύψος 50-70 εκατ. από το πεζοδρόμιο.

Η στήριξή της θα γίνει με την βοήθεια στηριγμάτων από ελαστικό δακτύλιο

ανά 2 μέτρα περίπου σε όλο΄το μήκος της και θα βαφεί με δύο χέρια μίνιο και δύο χέρια ελαιόχρωμα κόκκινης απόχρωσης.

Η κατασκευή της θα γίνει από γαλβανισμένο σιδηροσωλήνα 2 '' Β.Τ DIN2440

με εξαρτήματα επίσης γαλβανιζέ,κοχλιωτά με ενισχυμένα χείλη [κορδονάτα] DIN2950

Στην αρχή της γραμμής θα τοποθετηθεί γενικός διακόπτης μπίλιας 2''[cim] και

τέλος πριν το σημείο σύνδεσης με το πυροσβεστικό δίκτυο ,βαλβίδα αντεπιστροφής 2''

,διακόπτης μπίλιας 2'' και κρουνός εκκένωσης του δικτύου 1'' επίσης βαλβίδα αντεπίστροφης 3'' θα τοποθετηθεί και στο υφιστάμενο πυροσβεστικό δίκτυο πριν

το δίκρουνο .

Οι βαλβίδες θα διασφαλίζουν επιτρέπουν τη ροή του νερού μόνο προς την

επιθυμητή κατεύθυνση .

Στα σημεία σύνδεσης των Π/Φ με το υφιστάμενο δίκτυο θα τοποθετηθεί κρουνός πυρόσβεσης 2'' με ταχυσύνδεσμο [για σύνδεση κανάβινης μάνικας]και διακόπτης μπίλιας1/2'' ή βρύση μπίλιας1/2'' εντός της Π/Φ για σύνδεση με λάστιχο 1/2''μήκους τουλάχιστον 15m .

Τέλος για την εύκολη αποσύνδεση -αντικατάσταση υλικών εξαρτημάτων κ.λ.π.

Θα τοποθετηθoύν λυόμενοι σύνδεσμοι [ρακορ] σύμφωνα με τις υποδείξεις της Τεχνικής Υπηρεσίας .

**Βελέντζειο - Βελισσάρειο - Αγ . Μαρκέλλα**

Η κάθε Π/Φ θα τροφοδοτείται με ξεχωριστή γραμμή η οποία θα συνδέεται με το υφιστάμενο δίκτυο ύδρευσης .

Οι θέσεις που θα τοποθετηθούν οι Π/Φ και τα σημεία συνδέσεωςτων γραμμών τροφοδοσίας τους με το εσωτερικό δίκτυο του κάθε κτιρίου θα είναι τα πλησιέστερα προς αυτές και θα τα υποδείξει η Τεχνική Υπηρεσία .

Οι γραμμές τροφοδοσίας των Π/Φ θα είναι ορατές ,θα οδεύουν στους τοίχους των κτιρίων και θα κατασκευαστούν από ευθύγραμμα μήκη χαλκοσωλήνα Β .Τ .

Φ18Χ1 mm .

Η στήριξή τους θα γίνει με στηρίγματα ανά δύο μέτρα περίπου από ελαστικό δακτύλιο καθόλο το μήκος τους .στην αρχή κάθε γραμμής θα τοποθετηθεί διακόπτης μπίλιας ή βρύση μπίλιας 1/2'' [cim]εντός της Π/Φ και θα συνδεθεί με λάστιχο 1/2'' τουλάχιστον 15 μέτρων .

**Ηλεκτρικά**

Όλες οι καλωδιώσεις για την εγκατάσταση των παραπάνω μηχανημάτων θα τοποθετηθoύν μέσα σε πλαστικά κανάλια διατομής παραλληλόγραμμου διαστάσεων

20X13 ή 25X25 , ανάλογα τον αριθμό καλωδίων που θα οδεύουν σε αυτά και θα αποτελούνται από δύο μέρη τη βάση και το καπάκι .

Τα κανάλια καλωδίων θα συνοδεύονται με όλα τα ειδικά εξαρτήματα [καμπύλες ,συστολές διακλάδωσης ,υλικά στήριξης κ .α .] .

Η καλωδίωση της πυρανίχνευσης θα γίνει με εύκαμπτο καλώδιο τύπου [ΝΥΛ]

με μόνωση από PVC και επένδυση PVC .Η διατομή των καλωδίων των κυκλωμάτων πυρανίχνευσης θα είναι 2X1 ,5 mm2 .

Η καλωδίωση των φωτιστικών σημάνσεως θα γίνει με εύκαμπτο καλώδιο ΝΥΛ

με μόνωση όπως παραπάνω και η διατομή θα είναι 2X1 ,5 mm2.

Τέλος η καλωδίωση των φωτιστικών ασφαλείας θα γίνει και αυτή με εύκαμπτο καλώδιο τύπου ΝΥΛ και η διατομή του θα είναι 2 X1,5 mm2.

Όλα τα παραπάνω μηχανήματα θα συνδεθούν με ρεύμα που θα βρίσκεται

στο κοντινότερο σημείο της ήδη υπάρχουσας ηλεκτρολογικής εγκατάστασης .

Σημ .Ότι υλικά θα αποξυλωθούν θα παραδοθούν σε χώρο που θα υποδείξει η Τεχνική

Υπηρεσία του Νοσοκομείου .

**2.ΤΕΧΝΙΚΕΣ ΠΡΟΔΙΑΓΡΑΦΕΣ**

**Πυρανιχνευτές**

Θα τοποθετηθούν φωτοηλεκτρικοί πυρανιχνευτές με πιστοποίηση CE EN54

που να συνεργάζονται πλήρως με τα ήδη εγκατεστημένα συστήματα πυρανίχνευσης των κτιρίων.

Οι πυρανιχνευτές θα είναι κατάλληλοι για τοποθέτηση επί της οροφής και θα

λαμβάνονται υπ' όψη τα κατασκευαστικά και λοιπά στοιχεία της κατασκευής.

Θα φέρουν κόκκινη ενδεικτική λυχνία LED που θα βρίσκεται στη βάση επί της οποίας θα βυσματώνουν. Τα όρια λειτουργίας τους θα είναι από 0 C έως περίπου + 50 C και

υγρασίας από 0 % έως 95%.

Θα έχουν δυνατότητα σύνδεσης παράλληλου φωτεινού επαναλήπτη.

Η βάση του ανιχνευτή θα συμπεριλαμβάνει και τον ακροδέκτη ,κοχλιωτού τύπου ,για την σύνδεση των αγωγών .

Θα έχουν πολλαπλούς θαλάμους και θα χρησιμοποιούν φωτοδιόδους LED για πηγή φωτός .Η ευαισθησία των ανιχνευτών θα είναι ρυθμιζόμενη από τον κατασκευαστή

και δεν θα απαιτείται ρύθμιση στους χώρους των παραπάνω τμημάτων .

.Οι πυρανιχνευτές θα είναι κατασκευής της εταιρείας ''univel'' ή ισοδύναμα .

**Φωτιστικά σήμανσης [ένδειξης συναγερμού ανιχνευτή ]**

Θα τοποθετηθoύν φωτιστικά σήμανσης με πiστοποίηση CE που να συνεργάζονται πλήρως με τους εγκατεστημένους πυρανιχνευτές .

**Φωτιστικά ασφαλείας**

Θα τοποθετηθούν φωτιστικά ασφαλείας με οκτώ [8]λυχνίες LED και

αυτονομία τουλάχιστον δύο [2] ωρών .

Οι μπαταρίες με τις οποίες θα υποστηρίζονται τα φωτιστικά θα είναι Νικελίου-

καδμίου ταχείας σύνδεσης και εύκολης εγκατάστασης και θα διαθέτουν ενδεικτικό LED καλής λειτουργίας όταν το φωτιστικό είναι υπό τάση.

Τα υλικά κατασκευής θα είναι ανθεκτικά στην παρουσία φλόγας με σώμα από άκαμπτο λευκό polycarbonate .

Το κάθε φωτιστικό ανάλογα με την τοποθέτησή του , ανάρτηση από οροφή ή

κάθετη τοποθέτηση στο επίπεδο του τοίχου θα συνοδεύεται από τα ανάλογα εξαρτή-

ματα .Τα παράπανω εξαρτήματα θα περιλαμβάνουν και ένα πρισματικό καλυμμα.

Το πρισματικό κάλλυμα δίνει την δυνατότητα τοποθέτησης ετικετών σήμανσης

ανάλογα με τη χρήση του φωτιστικού.

Σημ. Τα φωτιστικά θα πρέπει να φέρουν την ένδειξη εξόδου.και να είναι κατασκευής της εταιρίας olympia ή univel ή ισοδύναμα .

**Πυροσβεστικές φωλιές**

Θα τοποθετηθούν πυροσβεστικές φωλιές διαστάσεων 50Χ50 εκατ με λάστιχο

1/2 ιντζα και μεταλλικό ακροφύσιο. Η υδραυλική εγκατάσταση θα γίνει με σιδηρο-σωλήνα.

Οι πυροσβεστικές φωλιές θα φέρουν την ένδειξη Π/Φ.

**3. Περιγραφή της εγκατάστασης ανά κτίριο**

**Βελισσάρειο :**

**Φωτιστικά ασφαλείας**

Υπόγειο τεμ. 1

Ισόγειο τεμ . 15

Α όροφος τεμ . 22

**Φωτιστικά σήμανσης**

Υπόγειο τεμ .1 led

Ισόγειο τεμ .6 led

Α όροφος τεμ .--

**Πυροσβεστικές φωλιές**

Υπόγειο τεμ .--

Ισόγειο τεμ .2

Α όροφος τεμ .2

**Πυρανιχνευτές**

Υπόγειο τεμ 1

Ισόγειο τεμ. 2

Α όροφος τεμ. 3

**Βελέντζειο**

**Φωτιστικά ασφαλείας**

Υπόγειο τεμ. 5

ισόγειο τεμ. 11

Α όροφος τεμ 28

**Φωτιστικά σήμανσης**

Υπόγειο τεμ.2 led

Ισόγειο τεμ. 6 Led

Α όροφος τεμ ---

**Πυροσβεστικές φωλιές**

Υπόγειο τεμ. 1

Ισόγειο τεμ. 2

Α όροφος τεμ. 2

**Πυρανιχνευτές**

Υπόγειο τεμ.-

I iσόγειο τεμ. 2

Α όροφος τεμ. 3

**Αγία Μαρκέλλα**

**Φωτιστικά ασφαλείας**

Ισόγειο τεμ.--

Α όροφος τεμ. ---

**Φωτιστικά σήμανσης**

Ισόγειο τεμ. 5

Α όροφος τεμ. 2

**Πυρανιχνευτές**

Ισόγειο τεμ. 8

Α όροφος τεμ. 1

**Πυροσβεστικές φωλιές**

Ισόγειο τεμ. 2

Α όροφος τεμ. 1

**Κουντουριώτειο**

Φωτιστικά ασφαλείας τεμ. 18

Φωτιστικά σήμανσης τεμ. 8

Πυρανιχνευτές τεμ. 3

Πυροσβεστικές φωλιές τεμ 3

**Ελλήνων Αμερικής**

Φωτιστικά ασφαλείας τεμ. 18

Φωτιστικά σήμανσης τεμ. 6

Πυρανιχνευτές τεμ. 2

Πυροσβεστικές φωλιές τεμ. 3

**Λεβητοστάσιο του κτιρίου Ελλήνων - Κουντουριώτειο**

Φωτιστικά ασφαλείας τεμ. 2

Φωτιστικά σήμανσης τεμ.1

**Συνολικά θα τοποθετηθούν :**

Φωτιστικά ασφαλείας 120 τεμάχια

Φωτιστικά σήμανσης 37 τεμάχια

Πυρανιχνευτές 25 τεμάχια

Πυροσβεστικές φωλιές 18 τεμάχια

Η Τ.Ε. ΗΛΕΚΤΡΟΛΟΓΟΣ

ΑΝΑΣΤΑΣΙΑ ΜΠΟΥΜΠΟΥΛΗ

\